Kot osemnajstletnik je lahko začel nastopati tudi na tekmovanjih v poletih, torej na največjih napravah. In tudi tu je takoj dokazal, da sodi med najboljše. Najprej je 10. februarja 1996 zmagal prvič na letalnicah. To je bilo v avstrijskem Kulmu kjer je bila najprej tekma za svetovni pokal. Nato je naslednjega dne na istem prizorišču na tekmi za Svetovno prvenstvo v poletih osvojil drugo mesto. Tako je že na svojem prvem nastopu v tem tekmovanju osvojil srebrno medaljo.